Source: https://e-justice.europa.eu/content_european_case_law_identifier_ecli-175-de-printMS-et.do?member=1
Timestamp: 2020-02-22 14:43:50+00:00
Document Index: 1772421

Matched Legal Cases: ['kohus ', 'kohus ', 'kohus ', 'kohus ', 'kohus\n', 'kohus\n', 'kohus\n']

Euroopa kohtulahendi tunnus (ECLI) - Saksamaa
Saksamaa riiklik ECLI koordinaator on:
Bundesamt für Justiz (föderaalne justiitsamet)
Kompetenzzentrum Rechtsinformationssystem des Bundes (CC-RIS) (föderaalne õigusteabesüsteemi pädevuskeskus)
E-posti aadress: cc-ris@bfj.bund.de
Saksamaa ECLI riigikood on: [DE]
Kõik Saksamaa liidu tasandi kohtud kavatsevad ECLI kasutusele võtta. Liidumaade kohtud hakkavad ECLIt kasutama tõenäoliselt hiljem.
Praegu on ECLI oma kohtulahendite andmebaasis kasutusele võtnud liidu konstitutsioonikohus (Bundesverfassungsgericht), liidu halduskohus (Bundesverwaltungsgericht) ja liidu töökohus (Bundesarbeitsgericht). ECLI lisatakse kõigile kohtulahenditele, mis avaldatakse nende kohtute veebisaitidel alates ECLI kasutuselevõtu hetkest. Kõne all on järgmised veebisaidid:
http://www.bundesarbeitsgericht.de (lahendid, mis on tehtud pärast 1. jaanuari 2015).
Viieosalise ECLI teise osa kaks kohta tähistavad alati asjaomast liikmesriiki:
ECLI:DE:[kohtu kood]:[kohtulahendi tegemise aasta]:[järgarv]
Igal kohtul on oma kood ja iga kohus moodustab järgarvu oma tava kohaselt. Kohtulahendi tegemise aasta on alati neljakohaline number (AAAA, nt 2015).
Liidu konstitutsioonikohus
Kohtu kindel kood on „BVerfG“.
Järgarv on nelja- või (juhul, kui lahendite eristamiseks on vajalik lisatähte) viieosaline, kusjuures kolmanda ja neljanda ning neljanda ja viienda osa vahel on punkt.
1. Menetluse liik:
b poolte põhiseadusvastasuse tuvastamine
c valimiste läbiviimise õigsuse kontrolliga seotud kaebused
e avalik-õiguslike organite vahelised vaidlused
f õigusnormide kehtivuse abstraktne kontroll
g liidu ja liidumaade pädevust käsitlevad vaidlused
h liidu ja liidumaade vahelised muud vaidlused
k eri liidumaade põhiseadust käsitlevad vaidlused
l õigusnormide kehtivuse konkreetne kontroll
m rahvusvahelise õiguse ja liidu õiguse vastavuse kontroll
n põhiseaduse tõlgendamine liidumaade konstitutsioonikohtute esildiste alusel
p otsused muudes asjades, mis on föderaalseaduse alusel liidu konstitutsioonikohtu lahendada
q esialgsed kohtukorraldused
r põhiseaduskaebused
up täiskogu otsused
vb kohtuasjade menetlemise viivitusi käsitlevad kaebused.
2. Kohtu koosseisule viitav lühend: k kohtukoja (Kammer) või s kohtukolleegiumi (Senat) tehtud lahendite korral (täiskogu lahendite (Plenarsachen) ja kohtuasjade menetlemise viibimist käsitlevate lahendite (Verzögerungsbeschwerden) korral kasutatakse vastavalt lühendeid „up“ ja „vb“).
3. Lahendi tegemise täpne kuupäev, mis esitatakse vormis AAAAKKPP.
4. Valikuvõimalus: Lisatäht (a-z), mis on vajalik samal kuupäeval tehtud / sama viitenumbriga lahendite eristamiseks (näide: esialgse kohtukorralduse pikendamine + põhikohtuasjas tehtud lahend, millel on sama kuupäev / sama viitenumber).
5. Viitenumber.
21. jaanuaril 2015 viitenumbriga 2 BvR 1856/1 tehtud lahendil on järgmine ECLI:
Liidu halduskohus
Kohtu kindel kood on „BVerwG“.
Järgarv on neljaosaline, kusjuures teise ja kolmanda ning kolmanda ja neljanda osa vahel on punkt.
1. Lahendi tegemise täpne kuupäev, mis esitatakse vormis PPKKAA.
2. Lahendi liiki tähistav lühend („U“ kohtuotsuse (Urteil), „B“ kohtumääruse (Beschluss) ja „G“ kohtuteate (Gerichtsbescheid) korral).
3. Viitenumber.
4. Alati: lisanumber (et eristada üksteisest mitut sama liiki lahendit, mis on tehtud sama kuupäeval ja millel on sama viitenumber; selline lisanumber on allpool esitatud näites „0“, mis paikneb ECLI lõpus).
Liidu halduskohtus 17. aprillil 2002 viitenumbriga 9 CN 1.01 tehtud kohtuotsusel on järgmine ECLI:
Liidu töökohus
Kohtu kindel kood on „BAG“.
Järgarv on neljaosaline ja need osad on üksteisest punktidega eraldatud.
2. Lahendi liiki tähistav lühend („B“ kohtumääruse (Beschluss) ja„U“ kohtuotsuse (Urteil) korral).
Liidu töökohtus 7. jaanuaril 2015 viitenumbriga 10 AZB 109/14 tehtud kohtumäärusel on järgmine ECLI: